Official Journal L 108 , 25/04/1997 P. 0006 - 0008



Padomes Regula (EK) Nr. 723/97 (1997. gada 22. aprīlis) par dalībvalstu rīcības programmu īstenošanu ELVGF Garantijas nodaļas izdevumu kontroles jomā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu1, ņemot vērā Eiropas parlamenta atzinumu2, tā kā 8. pants Padomes 1970. gada 21. aprīļa Regulā (EEK) Nr. 729/70 par kopējās lauksaimniecības politikas finansēšanu3 nosaka, ka dalībvalstīm jāveic vajadzīgie pasākumi, lai pārliecinātos, ka Eiropas Lauksaimniecības virzības un garantiju fonda finansētie darījumi faktiski tiek veikti un pienācīgi izpildīti, lai novērstu pārkāpumus un veiktu attiecīgos pasākumus to sakarā, kā arī lai atgūtu pārkāpumu vai nolaidības dēļ zaudētās summas; tā kā Padomes 1991. gada 4. februāra Regulas (EEK) Nr. 307/91 par tādu noteiktu izdevumu uzraudzības pastiprināšanu, ko finansē Eiropas Lauksaimniecības virzības un garantiju fonda Garantiju nodaļa 4, ieviestais daļējais finansējums attiecībā uz pirmajām divpadsmit dalībvalstīm beidzās 1995. finanšu gada beigās un attiecībā uz trim jaunajām dalībvalstīm beigsies 1997. finanšu gada beigās; tā kā Komisija ir nosūtījusi Padomei ziņojumu par Regulas (EEK) Nr. 307/91 īstenošanu laikā no 1991. līdz 1993. gadam, norādot, ka dalībvalstīm būtu jāturpina saņemt finansiāla palīdzība to izdevumu uzraudzībai, ko finansē Eiropas Lauksaimniecības virzības un garantiju fonda Garantiju nodaļa, ņemot vērā attiecīgās Kopienas intereses; tā kā kādam laikam pieejamo apropriāciju robežās būtu jāparedz Kopienas finansējums dalībvalstu rīcības programmām izdevumu kontroles jomā, ietverot pasākumus to uzraudzības struktūru grozīšanai vai uzlabošanai, vai arī to efektivitātes paaugstināšanai; tā kā programmām jābūt virknei iezīmju, kas ļautu Komisijai būt pilnīgi informētai un novērtēt dalībvalstu ierosinātos pasākumus; tā kā programmas var būt daudzgadīgas; tā kā tādēļ būtu pareizi precizēt informāciju attiecībā uz ikgadējām daļām, ko dalībvalstis iesniedz katru gadu; tā kā būtu jāparedz, ka par ikgadējām daļām, kas var atbilst Kopienas finansējuma saņemšanas kritērijiem, jāapspriežas ar Fonda komiteju; tā kā būtu jānorāda, ka Komisijai jānosaka maksimālais Kopienas iemaksas daudzums katrai ikgadējai daļai; tā kā būtu jāsaglabā un jāattīsta kontroles un tiešas elektroniskas informācijas apmaiņas sistēmas starp dalībvalstīm un Komisiju, kas aptver noteiktu izdevumu kontroli; tā kā būtu jānosaka, ka šajā regulā paredzētais finansējums nav savienojams ar citu Kopienas finansējumu; tā kā šajā regulā paredzētie noteikumi attiecas uz Eiropas Lauksaimniecības virzības un garantiju fonda Garantiju nodaļu, Kopienas līdzfinansēšanas aptvertos izdevumus būtu jāuzskata par intervenci Regulas (EEK) Nr. 729/70 3. panta nozīmē, IR PIEŅĒMUSI ŠO REGULU. 1. pants 1. Kopiena dod ieguldījumu dalībvalstu izdevumos, tām īstenojot jaunas rīcības programmas jaunu Kopienas saistību rezultātā, ko apstiprinājusi Komisija un kuru nolūks ir uzlabot Eiropas Lauksaimniecības virzības un garantiju fonda Garantiju nodaļas izdevumu kontroles struktūras vai efektivitāti. 2. Šā panta 1. punktā minētajās programmās paredzētie pasākumi var aptvert sākotnējos pārbaudes dienestu izveides vai reorganizācijas izdevumus, ieskaitot izdevumus saistībā ar inspektoru pārvietošanu vai pieņemšanu darbā un to norīkošanu darbā konkrētās vietās, kontroles veikšanai nepieciešamā aprīkojuma un iekārtu iepirkšanu vai īri, apmācību un instruktāžas organizēšanu un citiem kontroles efektivitātes paaugstināšanas līdzekļiem. 2. pants 1. Dalībvalstis iesniedz Komisijai rīcības programmas, par kurām tās vēlas saņemt Kopienas finansējumu, ne vēlāk kā līdz 1. jūnijam iepriekšējā kalendārajā gadā pirms to īstenošanas. Programmas, kas iesniegtas pēc 1. jūnija, neizskata. Tomēr attiecībā uz programmām, kas saistās ar pirmo šīs regulas piemērošanas gadu, termiņš rīcības programmu iesniegšanai Komisijai ir otrā mēneša beigas pēc īstenojošās regulas stāšanās spēkā. 2. Programmas var būt daudzgadīgas, un tajās jābūt šādai informācijai: - situācijas aprakstam un analīzei sākumpunktā attiecībā uz inspektoriem un aprīkojumu, - plānotās rīcības mērķiem, - pasākumu īstenošanas grafikam, - tā darba sīkam aprakstam, kuram pieprasīts finansējums, - izmaksu kalkulācijai katram darbības veidam un - daudzgadīgām programmām - papildus arī ikgadējām finanšu kalkulācijām, - pasākuma izmaksu un ieguvumu analīzei. 3. Komisija izskata dalībvalstu iesniegtās programmas. Tā var pieprasīt visu papildu informāciju, ko uzskata par nepieciešamu programmu novērtēšanai. 3. pants 1. Sākot no otrā gada, dalībvalstis, kuras ir iesniegušas rīcības programmas saskaņā ar 2. pantu, līdz 1. jūnijam nosūta Komisijai informāciju par ikgadējo daļu, kas īstenojama nākamajam gadam, un jo īpaši: a) sīku plānotā darba aprakstu attiecīgajā gadā un sīku izmaksu aprēķinu; b) iepriekšējā gadā īstenoto pasākumu pagaidu novērtējumu un - vajadzības gadījumā - ierosinājumu grozīt sākotnējo programmu. 2. Rīcības programmas ikgadējo daļukatru gadu īsteno starp 1. janvāri un 31. decembri. 4. pants 1. Kopienas finanšu iemaksas piešķir pa kalendārajiem gadiem piecu secīgu kalendāro gadu ilgam laika periodam, sākot no 1997. gada. To piešķir par budžetu atbildīgās iestādes piešķirto ikgadējo apropriāciju robežās, ņemot vērā finanšu perspektīvu. 2. Pēc apspriešanās ar Regulas (EEK) Nr. 729/70 11. pantā minēto Fonda komiteju Komisija katrai ikgadējai daļainosaka maksimālo Kopienas finanšu iemaksu lielumu, ņemot vērā apropriācijas un pamatojoties uz dalībvalsts sniegto informāciju. Nosakot pirmajā daļā minētās ikgadējās summas, priekšroku dod tām daudzgadīgajām programmām, kuras jau ir saņēmušas Kopienas daļēju finansējumu atbilstīgi šai regulai, īpaši ņemot vērā iepriekšējo ikgadējo daļu izlietošanas pakāpi. Ievērojot ceturtās daļas noteikumus, Kopienas finansiālās dalības proporcija ir 50 % no dalībvalstu veiktajiem maksājumiem finanšu gadā saistībā ar atbilstīgiem izdevumiem 1. panta nozīmē. Ja kopējie atbilstīgie izdevumi pārsniedz pieejamos finanšu resursus, trešajā daļā minēto Kopienas finansiālās dalības proporciju attiecīgi samazina. 3. Komisija var veikt pasākumus, lai saglabātu un attīstītu sistēmu kontrolei un tiešai elektroniskas informācijas apmaiņai ar dalībvalstīm. 5. pants Izdevumi, kas atbilst Kopienas finansējuma saņemšanas kritērijiem saskaņā ar citām regulām un jo īpaši: - Padomes 1994. gada 24. janvāra Regulu (EK) Nr. 165/94 par Kopienas līdzfinansējumu pārbaudēm no attāluma, un kas groza Regulu (EEK) Nr. 3508/92, ar kuru izveido integrētu vadības un kontroles sistēmu noteiktām Kopienas atbalsta shēmām5, un attiecībā uz trim jaunajām dalībvalstīm: - Padomes 1989. gada 21. decembra Regulu (EEK) Nr. 4045/89 par dalībvalstu veiktām Eiropas Lauksaimniecības virzības un garantiju fonda Garantiju nodaļas finansējuma sistēmā ietilpstošo darījumu rūpīgām pārbaudēm un Direktīvas 77/435/EEK atcelšanu 6, - Regulu (EEK) Nr. 307/91, - Padomes 1992. gada 27. novembra Regulu (EEK) Nr. 3508/92, kas ievieš integrētu vadības un kontroles sistēmu noteiktām Kopienas atbalsta shēmām7, uz šo regulu neattiecas. 6. pants Sīkākus noteikumus šīs regulas piemērošanai pieņem saskaņā ar Regulas (EEK) Nr. 729/70 13. pantā noteikto procedūru. 7. pants Sākot no šīs regulas piemērošanas otrā gada, ikgadējo vērtējumu ietver Regulas (EEK) Nr. 729/70 10. pantā minētajā ikgadējā finanšu ziņojumā. Pēc piektā gada Komisija ziņo Padomei par šīs regulas piemērošanas rezultātiem, pamatojoties uz dalībvalstu sagatavotajiem novērtējuma ziņojumiem, kas ietver informāciju par īstenoto programmu efektivitāti. 8. pants Izdevumus, uz ko attiecas Kopienas finansējums, uzskata par intervenci Regulas (EEK) Nr. 729/70 3. panta 1. punkta nozīmē. 9. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1997. gada 22. aprīlī Padomes vārdā - priekšsēdētājs J. Van Aartsen 1 OV C 336, 14.12.1995., 3. lpp. 2 OV C 117, 22.4.1996., 51. lpp. 3 OV L 94, 28.4.1970., 13. lpp. Jaunākie grozījumi izdarīti ar Regulu (EK) Nr. 1287/95 (OV L 125, 8.6.1995., 1. lpp.). 4 OV L 37, 9.2.1991., 5. lpp. Jaunākie grozījumi izdarīti ar Regulu (EK) Nr. 3235/94 (OV L 338, 28.12.1994., 16. lpp.). 5 OV L 24, 29.1.1994., 6. lpp. Jaunākie grozījumi izdarīti ar Regulu (EK) Nr. 3235/94 (OV L 338, 28.12.1994., 16. lpp.). 6 OV L 388, 30.12.1989., 18. lpp. Jaunākie grozījumi izdarīti ar Regulu (EK) Nr. 3235/94 (OV L 338, 28.12.1994., 16. lpp.). 7 OV L 355, 5.12.1992., 1. lpp. Jaunākie grozījumi izdarīti ar Regulu (EK) Nr. 3072/95 (OV L 329, 30.12.1995., 18. lpp.).